**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 36. став 6. Закона о јавној својини (“Службени гласник РС” бр.72/2011, 88/2013 и 105/2014), члана 12.ж став 1. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 26/2013), члана 3. став 1. тачка 11), Одлуке о Општинском већу општине Гаџин Хан ( “Службени гласник града Ниша” бр.83/2012), Одлуке о отуђењу непокретности из јавне својине у поступку јавног надметања бр. 06-464-148/15-III, и записника са јавне лицитације одржане дана 08.05.2015.год. бр.06-464-236/15 III, на 97. (деведесетсетседмој) седници, одржаној дана 12. маја 2015. године, доноси

**О Д Л У К У**

**о закључењу уговора о продаји непокретности**

**I** 1. **Закључити уговор о продаји** непокретности са купцем „Вестеда“ доо Ниш, чији је предмет продаја:

- **целог објекта стамбено-пословне зграде** у изградњи у Гаџином Хану, спратности П+2, који се састоји од укупно две ламеле Л1 и Л2 са укупно 16 стамбених јединица укупне нето стамбене површине од 1.096,32 м2 и 8 локала укупне нето површине 282,90 м2, све у укупној нето пројектованој површини од 1.379,22м2, постојећој на кп.бр.2895, 2896, 2897/2, 2899, 2900, 2901, 2901/2, 2901/3, и 6190/4 у К.О. Гаџин Хан,

- **Дела земљишта** на коме је зграда саграђена и то:

-кп бр: 2896, 2899, 2900, 2901/1, 2901/2 и 2901/3), укупне површине 9,8а све уписано у лист непокретности бр. 1 КО Гаџин Хан

**2. Продаја остатка земљишта на коме је зграда саграђена** а које је тренутно у режиму државне својине –корисник општина Гаџин Хан, регулисаће се посебним анексом уговора, по правоснажном окончању поступка пред РГЗ за упис права јавне својине општине Гаџин Хан:

-кп. бр. 2895 укупне површине 6,14 а, уписане у лист непокретности бр.1327 Ко Гаџин Хан,

-кп бр.2897/2 укупне површине 0.44а, уписане у лист непокретности бр. 191 Ко Гаџин Хан ,

**за укупну купопродајну цену за објекат и земљиште у износу од 19,500.000,00 динара**

( словима:деветнаестмилионапетстотинахиљададинара), која се има исплатити у року од 15 дана од дана закључења и овере уговора пред надлежним јавним бележником, уз обавезу продавца да сноси трошкове сачињавања и овере уговора пред надлежним јавним бележником, пореза на пренос апсолутних права као и трошкове уписа јавне својине, а да купац сноси трошкове уписа права својине у катастар непокретности на предметним непокретностима као и накнаду за промену намене пољопривредног земљишта.

**II**  **Овлашћује се председника општине Гаџин Хан**, Саша Ђорђевић, да у име и за рачун општине Гаџин Хан са „Вестеда“ доо Ниш, закључи уговор и исти пред надлежним јавним бележником потпише и овери.

***О б р а з л о ж е њ е***

Општинско веће општине Гаџин Хан на 94. седници одржаној дана 31. марта 2015. године донело је одлуку о отуђењу непокретне имовине из јавне својине број 06-464-148/15-III **путем јавног надметања** и то: 16 стамбених јединица укупне нето стамбене површине од 1.096,32м2 и 8 локала укупне нето површине 282,90м2, све у укупној нето пројектованој површини од 1.379,22м2, постојећој на кп.бр.2895, 2896, 2897/2, 2899, 2900, 2901/1, 2901/2, 2901/3, и 6190/4 у К.О. Гаџин Хан као и земљишта на коме је зграда саграђена.

Комисија за отуђење непокретности из јавне својине, образована решењем Општинског већа на својој 95. седници одржаној дана 22. априла 2015. године бро ј 06-02-464-149/15-III, по објављивању огласа у дневном листу „Новости“ дана 8.5.2015.године, спровела је поступак јавног надметања за отуђење предметних непокретности.

Записником са јавног надметања број 06-464-236/15 III од 8.5.2015.год., констатовано је да је у поступку јавног надметања учествовао само један потенцијални купац , „Вестеда“ доо Ниш, да је уплатио тражени депозит, поднео уредну документацију и прихватио почетну продајну цену од 19.500.000,00 динара, чиме се предметне непокретности додељују њему, те на основу тога сачинити уговор о продаји непокретности.

Општински јавни правобранилац општине Гаџин Хан дао је мишљење бр.28/2015 од 12.05.2015.године да је уговор о продаји непокретности између Општине Гаџин Хан као продавца и Вестеда“ доо Ниш као купца, правно ваљан.

На основу свега горе наведеног донета је одлика као у изреци.

ОПШТИНСКО ВЕЋЕ ОПШТИНЕ ГАЏИН ХАНУ

Број: 06-464-240/15-III ПРЕДСЕДНИК

Гаџином Хану 12.05.2015.године

Саша Ђорђевић